钦定古今图书集成/明伦汇编/官常典/第519卷 > 完颜佐 完颜咬住
## 钦定古今图书集成/明伦汇编/官常典/第519卷 > 完颜佐 完颜咬住

按《金史》本传：“佐本姓梁氏，初为武清县巡检。咬住本
姓李氏，为柳口镇巡检。久之，以佐为都统，咬住副之，
戍直沽寨。贞祐二年，糺军遣张晖等三人来招佐，佐
执之。翌日，刘永昌率众二十人，持文书来，署其年曰
‘天赐’，佐掷之，麾众执永昌及晖等，并斩之。宣宗嘉其
功，迁佐奉国上将军，遥授德州防御使，咬住镇国上”
将军，遥授同知河间府事，皆赐姓完颜氏。诏曰：“自今
有忠义如是者，并一体迁授。”